
RAPORT ÎNLOCUITOR
asupra propunerii legislative pentru modificarea Legii nr.260/2008 privind asigurarea obligatorie a locuinţelor 
împotriva cutremurelor, alunecărilor de teren sau inundaţiilor

                    În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere în fond, cu propunerea legislativă pentru modificarea Legii nr.260/2008 privind asigurarea obligatorie a locuinţelor împotriva cutremurelor, alunecărilor de teren sau inundaţiilor, retrimisă în vederea unei noi examinări în fond, cu adresa nr. Pl-x 579/2010 din 15 iunie 2011, înregistrată sub nr. 21/314/2011 din  15 iunie 2010.


Potrivit dispoziţiilor art. 75 din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.



Senatul, în calitate de primă Cameră sesizată, a respins propunerea legislativă în şedinţa din 11 octombrie 2010.

Consiliul Legislativ a avizat favorabil iniţiativa legislativă cu observaţii şi propuneri, conform avizului nr.531 din 29 aprilie 2010.


Guvernul, prin punctul de vedere transmis cu adresa nr. 1671 din 29 iunie 2010, nu susţine adoptarea acestei propuneri legislative.

Comisia juridică, de disciplină şi imunităţi a avizat favorabil iniţiativa legislativă, conform avizului  nr. 31/943 din 16 noiembrie 2010. 
Comisia pentru buget, finanţe şi bănci a avizat favorabil propunerea legislativă, conform avizului  nr. 22/543 din 24 noiembrie 2010. 

Comisia pentru administraţie publică, amenajarea teritoriului şi echilibru ecologic a avizat negativ iniţiativa legislativă, conform avizului  nr. 26/1689 din 24 noiembrie 2010. 

Propunerea legislativă supusă dezbaterii are ca obiect de reglementare modificarea şi completarea Legii nr.260/2008 privind asigurarea obligatorie a locuinţelor împotriva cutremurelor, alunecărilor de teren şi inundaţiilor, republicată, prin introducerea unor prevederi de ordin tehnic, specifice activităţii de asigurare, astfel încât să se asigure premisele necesare pentru o mai bună funcţionare a mecanismelor instituite prin acest act normativ. Astfel, se propune asigurarea unei mai mari flexibilităţi în modificarea valorii sumelor asigurate obligatoriu şi a primelor, în funcţie de rezultatele din anii anteriori, precum şi limitarea posibilităţii de control asupra PAID a unor societăţi de asigurare care fac parte din grupuri, în detrimentul societăţilor de asigurare care nu fac parte dintr-un grup, corelându-se astfel cu prevederile Legii nr.32/2000 privind societăţile de asigurare şi supravegherea asigurărilor, cu modificările si completările ulterioare.
  În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat propunerea legislativă mai sus menţionată, întocmind raportul iniţial                  nr. Pl-x 579 din  23 noiembrie 2010, prin care au supus plenului Camerei Deputaţilor spre dezbatere şi adoptare, propunerea legislativă pentru modificarea Legii nr.260/2008 privind asigurarea obligatorie a locuinţelor împotriva cutremurelor, alunecărilor de teren sau inundaţiilor, cu amendamente admise. 
Potrivit dispoziţiilor art.70 din Regulamentul Camerei Deputaţilor, republicat, cu modificările şi completările ulterioare, plenul Camerei Deputaţilor, în şedinţa din 14 iunie 2011, a hotărât să retrimită la Comisie iniţiativa legislativă  pentru o nouă dezbatere.    

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au reluat examinarea propunerii legislative menţionate mai sus, în şedinţa din                       21 iunie 2011.

     La dezbaterea acestei iniţiative legislative, din totalul de 21 de membri ai Comisiei pentru politică economică, reformă şi privatizare au fost prezenţi 20 deputaţi.

     La lucrările Comisiei au participat, în calitate de invitaţi, din partea Ministerului Administraţiei şi Internelor, domnul Mihai Capră – secretar de stat, din partea Pool-ului de Asigurare Împotriva Dezastrelor Naturale (PAID), domnul Marius Bulugea – director general, din partea Ministerului Finanţelor Publice, doamna Oana Iacobescu – consilier, precum şi domnul deputat Edler András György.
      În urma examinării iniţiativei legislative şi a opiniilor exprimate de către membrii Comisiei şi de către invitaţi s-a hotărât, cu majoritate de voturi (2 abţineri), să supună plenului Camerei Deputaţilor, spre dezbatere şi adoptare, raportul înlocuitor asupra propunerii legislative pentru modificarea Legii nr.260/2008 privind asigurarea obligatorie a locuinţelor împotriva cutremurelor, alunecărilor de teren sau inundaţiilor, cu amendamentele admise, care sunt redate în Anexa nr. I la prezentul raport. Singurul amendament respins este redat în Anexa nr. II, care face parte integrantă din prezentul raport.


În raport cu obiectul şi conţinutul său, propunerea legislativă face parte din categoria legilor organice.  

                  PRESEDINTE    


                                                                                          SECRETAR  
                 Mihai TUDOSE                                                                                                                Marin ALMĂJANU   
   Şef serviciu

Graziella Segărceanu                                                                          

Anexa I
AMENDAMENTE ADMISE :

	Nr.

crt.
	Text Lege nr. 260/2008 republicată 
	Text propunere legislativă
iniţiator
	Text propus de Comisie

(autorul amendamentului)
	Motivarea amendamentelor propuse

	1. 
	
	LEGE

pentru modificarea Legii                      nr. 260/2008 privind asigurarea obligatorie a locuinţelor împotriva cutremurelor, alunecărilor de teren sau inundaţiilor
	LEGE

pentru modificarea alin.(9) al art.3 din Legea nr. 260/2008 privind asigurarea obligatorie a locuinţelor împotriva cutremurelor, alunecărilor de teren şi inundaţiilor
Autor: Comisia economică.


	

	2. 
	
	Articol unic -  Legea nr. 260/2008 privind asigurarea obligatorie a locuinţelor împotriva cutremurelor, alunecărilor de teren sau inundaţiilor, publicată în Monitorul Oficial al României, Partea I, nr. 757 din                10 noiembrie 2008, se modifică şi se completează după cum urmează:


	Art. I. -  La articolul 3 din                  Legea nr. 260/2008 privind asigurarea obligatorie a locuinţelor împotriva cutremurelor, alunecărilor de teren şi inundaţiilor, republicată în Monitorul Oficial al României, Partea I, nr. 115 din 15 februarie 2011, alineatul (9) se modifică şi va avea următorul cuprins:

Autor: Comisia economică.

	Pentru respectarea normelor de tehnică legislativă.

	3. 
	LEGE

privind asigurarea obligatorie a locuinţelor împotriva cutremurelor, alunecărilor de teren şi inundaţiilor
	1. Titlul legii va avea următorul cuprins:

„Lege privind asigurarea obligatorie a locuinţelor împotriva cutremurelor, alunecărilor de teren şi inundaţiilor”.

	 Se elimină.
           Autor: Comisia economică.

	

	4. 
	Art. 3.-  (1) Începând cu data la care se împlinesc 90 de zile de la data adoptării normelor de către Ministerul Administraţiei şi Internelor şi Comisia de Supraveghere a Asigurărilor, emise în aplicarea prezentei legi, persoanele fizice şi juridice sunt obligate să îşi asigure împotriva dezastrelor naturale, în condiţiile prezentei legi, toate construcţiile cu destinaţia de locuinţă, din mediul urban sau rural, aflate în proprietatea acestora şi înregistrate în evidenţele organelor fiscale.

	2. Articolul 3 alin. (1) se modifică şi va avea următorul cuprins:

,,Art. 3. -  (1) Începând cu data la care protecţia riscurilor subscrise prin PAD, devine efectivă prin contractul de reasigurare încheiat de PAID, persoanele fizice şi juridice sunt obligate să îşi asigure împotriva dezastrelor naturale, în condiţiile prezentei legi, toate construcţiile cu destinaţia de locuinţă, din mediul urban sau rural, aflate în proprietatea acestora şi înregistrate în evidenţele organelor fiscale. Această dată se comunică prin ordin al preşedintelui C.S.A. publicat în Monitorul Oficial al României, Partea I, cu 15 zile înainte de data de la care protecţia riscurilor subscrise prin PAD, devine efectivă".
	Se elimină.
           Autor: Comisia economică
	

	5. 
	Art.3
………………………….....

(9) Nu intră sub incidenţa prezentei legi persoanele fizice şi juridice care şi-au încheiat o asigurare facultativă a locuinţelor care să acopere toate riscurile prevăzute în asigurarea obligatorie.
	-
	 - ,,(9) Prezenta lege se aplică şi persoanelor fizice şi juridice care            şi-au încheiat o asigurare facultativă a locuinţelor care să acopere toate riscurile prevăzute în asigurarea obligatorie.’’

     Autor: Comisia economică
	

	6. 
	Art. 5.

…………………………………
(3) Suma asigurată obligatoriu, precum şi prima obligatorie aferentă pot fi modificate prin ordin al preşedintelui C.S.A.

	3. Alineatul (3) al articolului 5 se abrogă.

          
	Se elimină.
Autor: Comisia economică

	

	7. 
	Art. 5.

…………………………………

(4) Criteriile care pot sta la baza modificării se stabilesc prin normele de aplicare a prezentei legi şi trebuie să vizeze cel puţin suprafaţa locuinţei, costurile de înlocuire şi rata inflaţiei.

	4. La articolului 5, alineatul (4) se modifică şi va avea următorul cuprins:
„(4) Suma asigurată obligatoriu, precum şi prima obligatorie aferentă pot fi modificate anual prin ordin al preşedintelui Comisiei de Supraveghere a Asigurărilor, după intrarea în vigoare a legii. Criteriile care stau la baza modificării se stabilesc prin acelaşi ordin şi trebuie să vizeze cel puţin suprafaţa locuinţei, costurile de înlocuire şi rata inflaţiei."


	Se elimină
 Autor: Comisia economică


	

	8.
	Art. 6. - Prin PAD sunt acoperite daunele produse construcţiilor cu destinaţia de locuinţă de oricare dintre formele de manifestare a dezastrului natural, ca efect direct sau indirect al producerii riscurilor asigurate.
	5. Articolul 6 se modifică şi va avea următorul cuprins:

„Art. 6 - Prin PAD sunt acoperite daunele produse construcţiilor cu destinaţia de locuinţă de oricare dintre formele de manifestare a dezastrului, ca efect direct sau indirect al producerii riscurilor asigurate".
	 Se elimină.

Autor: Comisia economică


	

	9.
	Art. 9
……………………………..

(3) Înainte de expirarea valabilităţii prevăzute în PAD, asigurătorul va încheia cu noul proprietar o asigurare obligatorie, în continuarea celei care expiră, după care va transmite în baza de date gestionată de PAID modificările survenite.

	6. La articolul 9, alineatul (3) se modifică şi va avea următorul cuprins:

 ,,(3) Înainte de expirarea valabilităţii prevăzute în PAD asigurătorul va încheia o asigurare obligatorie cu noul proprietar, în continuarea celei  exprimate după care va transmite în baza de date gestionată de PAID modificările survenite.”


	Se elimină
Autor: Comisia economică.


	

	10.
	Art. 3
…………………………………..
(6) Locuinţele situate în clădirile expertizate tehnic în condiţiile legii de către experţi tehnici atestaţi şi încadrate prin raport de expertiză tehnică în clasa I de risc seismic nu se asigură pentru niciunul dintre riscurile prevăzute de prezenta lege, până la data recepţiei la terminarea lucrărilor de consolidare a clădirilor.

	7. La articolul 11, după alineatul (2), se introduce un nou alineat, alin. (3) cu următorul cuprins:

„(3) Locuinţele situate în clădirile expertizate tehnic în condiţiile legii de către experţi tehnici atestaţi şi încadrate prin raport de expertiză tehnică în clasa I de risc seismic, nu se asigură pentru nici unul din riscurile prevăzute de prezenta lege, până la data recepţiei la terminarea lucrărilor de consolidare a clădirilor".


	Se elimină
Autor: Comisia economică.


	

	11.
	Art. 16. - Potrivit PAD, societăţile de asigurare autorizate să încheie asigurări obligatorii pentru locuinţe, în conformitate cu prevederile prezentei legi, au următoarele obligaţii şi drepturi:
 1. obligaţii:
 a) să constate şi să evalueze prejudiciile, să stabilească cuantumul despăgubirii şi să finalizeze dosarele de daună în termenele şi în condiţiile stabilite în conformitate cu normele emise de C.S.A. în aplicarea prezentei legi;
 b) să îndeplinească celelalte obligaţii şi să respecte condiţiile prevăzute de prezenta lege;
 2. drepturi: să reţină comisionul din valoarea primei obligatorii plătite, în cuantumul prevăzut prin ordin al preşedintelui C.S.A.

	8. Articolul 16 se modifică şi va avea următorul cuprins:

„Art. 16. - Potrivit PAD, asigurătorilor care acţionează în numele PAID le revin următoarele obligaţii şi drepturi:

    1.obligaţii:

     a) să constate şi să evalueze prejudiciile, să stabilească cuantumul despăgubirii şi să finalizeze dosarele de daună în termenele şi în condiţiile stabilite în conformitate cu normele emise de C.S.A. în aplicarea prezentei legi;

  b) să îndeplinească celelalte obligaţii şi să respecte condiţiile prevăzute de prezenta lege;
 2. drepturi: 
      a) să reţină comisionul din valoarea primei obligatorii plătite, în cuantumul prevăzut prin ordin al preşedintelui C.S.A.;
    b) să refuze plata despăgubirilor în cazul în care, în termen de 60 de zile de la producerea riscului asigurat, beneficiarii prevăzuţi la art. 18 alin.(2) nu au înştiinţat asigurătorul despre acest fapt şi dacă din acest motiv nu s-a putut determina cauza producerii riscului asigurat, respectiv mărimea şi întinderea prejudiciului.

	Se elimină.
Autor: Comisia economică.


	

	12.
	Art. 18
……………………………………
2. în cazul persoanelor juridice:

c) persoanele desemnate expres în PAD ca beneficiari de către asiguraţi.

	9. La articolul 18, alineatul (2), punctul 2, după litera b), se introduce o nouă literă, lit. c) cu următorul cuprins:

,,c) persoanele desemnate expres în PAD ca beneficiari de către asiguraţi".


	 Se elimină.

Autor: Comisia economică


	

	13.
	Art. 19
…………………………………..
  (4) Plata despăgubirilor se va face direct de către PAID în baza unui centralizator transmis de asigurătorul care a efectuat constatarea şi evaluarea prejudiciilor.
……………………………………

  (8) PAID decontează asigurătorilor cheltuielile efectuate cu activitatea de constatare şi evaluare a prejudiciilor rezultate în urma producerii riscurilor asigurate obligatoriu.
	10. La articolul 19, alineatele (4) şi (8) se modifică şi vor avea următorul cuprins:

   „(4) Plata despăgubirilor se va face direct de către PAID în baza unui centralizator transmis de asigurătorul care a efectuat constatarea şi evaluarea prejudiciilor".

……………………………………..

   „(8) PAID decontează asigurătorilor cheltuielile efectuate cu activitatea de constatare şi evaluare a prejudiciilor rezultate în urma producerii riscurilor asigurate obligatoriu".
	Se elimină
    Autor: Comisia economică.

	

	14.
	Art. 20. - PAID va plăti asiguraţilor numai contravaloarea costurilor de reparaţii/înlocuire referitoare la prejudiciile cauzate de producerea riscului asigurat, în limita sumei totale asigurate prin PAD.

	 11. Articolul   20,   se   modifică   şi   va   avea   următorul   cuprins:

„Art. 20 - PAID va plăti asiguraţilor numai contravaloarea costurilor de reparaţii/înlocuire referitoare la prejudiciile cauzate de producerea riscului asigurat, în limita sumei totale asigurate prin PAD".


	Se elimină.
Autor: Comisia economică


	

	15.
	-
	12. Articolul 21 se abrogă.


	Se elimină.

Autor: Comisia economică


	În urma republicării, art. 21 a fost abrogat implicit.

	16.
	Art. 21. - Pentru riscurile prevăzute la art. 6, sumele plătite de către PAID asiguratului, cu titlu de despăgubire, în temeiul PAD, se constituie în baza principiului asigurării de prim risc.

	13. Articolul 22 se modifică şi va avea următorul cuprins:

  „Art. 22 — Pentru riscurile prevăzute la art. 6, sumele plătite de către PAID asiguratului, cu titlu de despăgubire în temeiul PAD, se constituie în baza principiului asigurării de prim risc".


	Se elimină.
Autor: Comisia economică



	

	17.
	Art. 25. - (1) Pot fi acţionari ai PAID societăţile de asigurare-reasigurare autorizate de către C.S.A. să încheie asigurări obligatorii pentru locuinţe, care singure ori prin intermediul sau în legătură cu alte societăţi de asigurare controlate de aceleaşi persoane ori grup de persoane exercită drepturi ce decurg din deţinerea unor acţiuni care cumulate reprezintă cel mult 15% din capitalul social al PAID, sau îi conferă acesteia cel mult 15% din totalul drepturilor de vot în adunarea generală a acţionarilor PAID.

	14. La articolul 26, alineatul (1) se modifică şi va avea următorul cuprins:

„(1) Pot fi acţionari ai PAID societăţile de asigurare autorizate de către Comisia de Supraveghere a Asigurărilor să încheie asigurări obligatorii pentru locuinţe, care singure ori prin intermediul sau în legătură cu alte societăţi de asigurare controlate de aceleaşi persoane sau grup de persoane, exercită drepturi ce decurg din deţinerea unor acţiuni care, cumulate, reprezintă cel mult 15% din capitalul social al PAID, ori îi conferă acesteia cel mult 15% din totalul drepturilor de vot în adunarea generală a acţionarilor PAID."

	Se elimină
        Autor: Comisia economică



	

	18.
	-

	15. Alineatul (1) al articolul 27 se abrogă.


	Se eimină.
Autor: Comisia economică


	În urma republicării, alin.(1) al art. 27 a fost abrogat implicit.

	19.
	Art. 31. - (1) Se autorizează Ministerul Finanţelor Publice să contracteze împrumuturi pentru:
 a) plata primei de reasigurare pentru primul an de la intrarea în vigoare a prezentei legi, precum şi pentru completarea, după caz, a diferenţei până la nivelul primei de reasigurare cuvenite pentru fiecare din următorii 4 ani;
 b) asigurarea resurselor financiare necesare pentru plata compensaţiilor necesare în cazul în care pagubele depăşesc valoarea maximă care poate fi acoperită din resursele PAID şi de către societatea de reasigurare în cazul producerii riscurilor asigurate.
 (2) Condiţiile de contractare a împrumuturilor prevăzute la              alin. (1) se stabilesc ulterior, în conformitate cu legislaţia în vigoare.
 (3) Se autorizează Ministerul Finanţelor Publice să acorde sumele contractate în temeiul prevederilor alin. (1), prin încheierea cu PAID a unor acorduri subsecvente de împrumut, în condiţiile legii.
 (4) Rambursarea împrumuturilor se efectuează din sursele proprii ale PAID.

	16. Articolul 33 se modifică şi va avea următorul cuprins: 

„(1) Se autorizează Ministerul Finanţelor Publice să contracteze împrumuturi pentru:

a) plata primei de reasigurare pentru primul an de la intrarea în vigoare a prezentei legi, precum şi pentru completarea, după caz, a diferenţei până la nivelul primei de reasigurare cuvenite pentru fiecare din următorii 4 ani;

b) asigurarea resurselor financiare necesare pentru plata compensaţiilor necesare în cazul în care pagubele depăşesc valoarea maximă care poate fi acoperită din resursele PAID şi de către societatea de reasigurare în cazul producerii riscurilor asigurate.

(2) Condiţiile de contractare a împrumuturilor prevăzute la alin. (1) se stabilesc ulterior, în conformitate cu legislaţia în vigoare.

(3) Se autorizează Ministerul Finanţelor Publice să acorde sumele contractate în temeiul prevederilor alin. (1), prin încheierea cu PAID a unor acorduri subsecvente de împrumut, în condiţiile legii.

(4)
Rambursarea împrumuturilor se efectuează din sursele proprii ale PAID.

(5) În cazul unui dezastru, când este depăşită reţinerea netă a PAID despăgubirile se vor plăti de către PAID după primirea sumelor corespunzătoare din reasigurare.
  (6) Societăţile de asigurare acţionari ai PAID, cât şi asigurătorii autorizaţi să încheie PAD nu pot fi obligaţi în nici un caz să suporte din fonduri proprii acoperirea oricăror diferenţe dintre despăgubirile datorate şi fondurile disponibile la PAID."


	Se elimină.
Autor: Comisia economică


	

	20.
	Art. 35. - În aplicarea prezentei legi, C.S.A. va emite norme privind:
e) constituirea rezervei pentru daunele asigurate prin PAD, cu aplicarea principiului managementului separat pentru activitatea de asigurare obligatorie a locuinţelor;

	17. La articolul 37, litera e) se modifică şi va avea următorul cuprins:

  „e) constituirea rezervei pentru daunele asigurate prin PAD, cu aplicarea principiului managementului separat pentru activitatea de asigurare obligatorie a locuinţelor".


	Se elimină.
Autor: Comisia economică


	

	21.
	Art. 38. - Normele de aplicare a prezentei legi se adoptă de către Ministerul Administraţiei şi Internelor şi C.S.A. şi se publică în Monitorul Oficial al României, Partea I.

	18. Articolul 40 se modifică şi va avea următorul cuprins:

„Art. 40 - Actele normative care trebuie emise în aplicarea prezentei legi, se adoptă de către autorităţile responsabile şi se publică în Monitorul Oficial al României"


	Se elimină.
Autor: Comisia economică


	


Anexa II

AMENDAMENT RESPINS:
	Nr.

crt.
	Text Lege nr. 260/2008 republicată 
	Text propunere legislativă

iniţiator
	Text propus de Comisie

(autorul amendamentului)
	Motivarea

1. Argumente pentru  susţinere

2. Argumente pentru respingere
	Cameră decizională

	1.
	Art.3………………………….....

(9) Nu intră sub incidenţa prezentei legi persoanele fizice şi juridice care şi-au încheiat o asigurare facultativă a locuinţelor care să acopere toate riscurile prevăzute în asigurarea obligatorie.

	
	Art. 3 alin (9) al Lg               260/2008 se modifică şi va avea următorul conţinut:

„(9) Nu intră sub incidenţa prezentei legi persoanele fizice şi juridice care şi-au încheiat o asigurare facultativă a locuinţelor care să acopere, cel puţin, toate riscurile prevăzute în asigurarea obligatorie, cu condiţia ca prima de asigurare aferentă asigurării facultative să nu fie mai mică decât prima obligatorie”.

Autor: deputat EDLER András György


	1.După modificarea adusă legii în sensul exceptării persoanelor fizice şi juridice care deţin o asigurare facultativă, mai multe societăţi de asigurare au abordat deţinătorii de imobile care sunt în afara zonelor cu risc, oferind asigurări facultative la o valoare inferioară primei de asigurare obligatorii, speculând pe nişa creată prin necesitatea încheierii unei poliţe obligatorii în cazul inexistenţei poliţei facultative.

2. Prin vot, membrii Comisiei au considerat oportună menţinerea amendamentului formulat în cadrul Comisiei.
	Camera Deputaţilor

PARLAMENTUL ROMÂNIEI

CAMERA DEPUTAŢILOR

BIROULUI  PERMANENT  

AL

CAMEREI  DEPUTAŢILOR

Vă înaintăm, alăturat, RAPORTUL ÎNLOCUITOR asupra propunerii legislative pentru modificarea Legii nr.260/2008 privind asigurarea obligatorie a locuinţelor împotriva cutremurelor, alunecărilor de teren sau inundaţiilor, retrimisă, în vederea unei noi examinări în fond, cu adresa nr. Pl-x 579/2010 din 15 iunie 2011, înregistrată sub nr. 21/314/2010 din 15 iunie 2011, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor organice.  
PREŞEDINTE
                                                       Mihai  TUDOSE
PAGE  
14

